ai4bharat/Pralekha huggingface dataset:
பிரதமர் அலுவலகம்
சிவமோகா விமான நிலையம் வர்த்தக இணைப்பிற்கு ஊக்கமளித்து, சுற்றுலாவை மேம்படுத்தும்: பிரதமர்
கர்நாடக மாநிலத்தில் உள்ள சிவமோகா விமான நிலையம் வர்த்தக இணைப்பிற்கு ஊக்கமளித்து, சுற்றுலாவை மேம்படுத்தும் என்று பிரதமர் திரு.நரேந்திர மோடி கூறியுள்ளார். சிவமோகா தொகுதியின் மக்களவை உறுப்பினரான திரு.பி.ஒய்.ராகவேந்திராவின் ட்விட்டுக்கு பதிலளித்த பிரதமர், சிவமோகாவில் விமான நிலையம் அமைய வேண்டும் என்ற கனவு நனவாகிறது. சிவமோகா விமான நிலையம் வெறும் விமான நிலையமாக நிலை நிறுத்திக் கொள்வதோடு மட்டுமல்லாமல் மல்நாத் பகுதியின் வளர்ச்சிக்கும் வழிவகுக்கும் என்றார்.
கர்நாடகாவின் சிவமோகாவில் வரவிருக்கும் விமான நிலையம் குறித்து பிரதமர் தமது ட்விட்டர் பதிவில் கூறியிருப்பதாவது,
“சிவமோகா விமான நிலையம் வர்த்தக இணைப்பிற்கு ஊக்கமளித்து, சுற்றுலாவை மேம்படுத்தும்”.
நிதி அமைச்சகம்
கொவிட்-19 பெருந்தொற்றை எதிர்த்து போராட மத்திய மறைமுக வரிகள் மற்றும் சுங்க வாரியம் எடுத்துள்ள முயற்சிகளுக்கு நிதி அமைச்சர் திருமதி நிர்மலா சீதாராமன் பாராட்டு
ஜிஎஸ்டி அறிமுகப்படுத்தப்பட்ட நான்காம் ஆண்டு விழாவை ஒட்டி மத்திய மறைமுக வரிகள் மற்றும் சுங்க வாரியம் மற்றும் நாடு முழுவதும் உள்ள அதன் அனைத்து அலுவலகங்களிலும் ஜிஎஸ்டி தினம், 2021 கொண்டாடப்பட்டது. காணொலி மூலம் மத்திய மறைமுக வரிகள் மற்றும் சுங்க வாரியத்தால் ஏற்பாடு செய்யப்பட்ட தேசிய அளவிலான நிகழ்ச்சியில் அனைத்து கள பிரிவுகளும் பங்கேற்றன.
ஜிஎஸ்டி தினம், 2021-ஐ ஒட்டி மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் வெளியிட்டுள்ள செய்தியில், புதிய வரி முறைக்கு நிலைத்தன்மை அளிப்பதில் கொவிட் பெருந்தொற்றின் இரு அலைகள் உள்ளிட்ட பல்வேறு சவால்களை நாம் கடந்து வந்துள்ளது பெரும் திருப்தி அளிக்கிறது.
தொடர்ந்து எட்டு மாதங்களாக வரி வசூல் ரூ 1 லட்சம் கோடியை கடந்துள்ளது குறித்தும், 2021 ஏப்ரலில் சாதனை அளவில் ரூ 1.41 லட்சம் ஓடி ஜிஎஸ்டி வரி வசூல் ஆகி உள்ளது குறித்தும் நிதி அமைச்சர் மகிழ்ச்சி தெரிவித்தார்.
ஜிஎஸ்டி அறிமுகப்படுத்தப்பட்ட நான்காம் ஆண்டு விழாவை ஒட்டி 54,000-க்கும் அதிகமான வரிசெலுத்துவோரை அங்கீகரிக்க மத்திய மறைமுக வரிகள் மற்றும் சுங்க வாரியம் எடுத்துள்ள நடவடிக்கைகளுக்கு திருமதி நிர்மலா சீதாராமன் பாராட்டு தெரிவித்தார். தாமத கட்டணம் விலக்கு, வட்டி விகிதம் குறைப்பு, கடைசி தேதி நீட்டிப்பு, திரும்ப செலுத்துதல் நடவடிக்கைகள் என இரு கொவிட் நிவாரண தொகுப்புகள் வரிசெலுத்துவோருக்கு வழங்கப்பட்டன.
மேலும், தடுப்பு மருந்து, அத்தியாவசிய மருந்துகள் மற்றும் கொவிட் தடுப்பு மற்றும் சிகிச்சைக்கு தேவைப்படும் பொருட்கள்/சேவைகளுக்கான ஜிஎஸ்டி வரி குறைப்பு உள்ளிட்ட நடவடிக்கைகள் செயல்படுத்தப்பட்டன. காலமான 189 பணியாளர்களுக்கு அமைச்சர் அஞ்சலி செலுத்தி, அஞ்சலி புத்தகத்தையும் வெளியிட்டார். விருது வென்றவர்களை திருமதி நிர்மலா சீதாராமன் பாராட்டினார்.
மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூர் வெளியிட்டுள்ள செய்தியில் தொழில் துறை, குறிப்பாக சிறு, குறு மற்றும் நடுத்தர நிறுவனங்களை பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732005
-----
(Visitor Counter : 198
நிதி அமைச்சகம்
நிதி சேவைத்துறை செயலாளர் தமது துறையின் கீழ் உள்ள திட்டங்களின் செயலாக்கம் குறித்து பொதுத்துறை வங்கிகளின் தலைவர்களுடன் ஆய்வுக் கூட்டம் நடத்தினார்
நிதி சேவைத்துறை செயலாளர் டாக்டர் விவேக் ஜோஷி, தமது துறையின் கீழ் உள்ள திட்டங்களின் செயலாக்கம் குறித்து பொதுத்துறை வங்கிகளின் தலைவர்களுடன் ஆய்வுக் கூட்டம் நடத்தினார். கூட்டத்தில் கால்நடை பராமரிப்புத்துறை கூடுதல் செயலாளர் டாக்டர் வர்ஷா ஜோஷி, மீன்வளத்துறை இணைச்செயலாளர் திரு சாகர் மெஹ்ரா, வீட்டு வசதி மற்றும் நகர்ப்புற வளர்ச்சித்துறை இணைச் செயலாளர் திரு ராகுல் கபூர் மற்றும் வேளாண், விவசாயிகள் நலத்துறை அமைச்சக பிரதிநிதிகள் கலந்து கொண்டனர்.
பிரதமரின் வங்கி கணக்குத் திட்டம், பிரதமரின் ஆயுள் காப்பீட்டுத் திட்டம், பிரதமரின் விபத்து காப்பீட்டுத் திட்டம், ஓய்வூதியத் திட்டம், பிரதமரின் முத்ரா கடன் திட்டம், ஸ்டாண்ட் அப் இந்தியா மற்றும் பிரதமரின் சாலையோர வியாபாரிகள் திட்டம் உள்ளிட்ட பல்வேறு சமூகப் பாதுகாப்புத் திட்டங்களின் செயலாக்கம் குறித்து இக்கூட்டத்தில் விவாதிக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
அரிதான நோய்கள் காரணமாக அவதியுறும் நோயாளிகளின் சிகிச்சைக்கான தன்னார்வ கூட்டு நிதி குறித்து பெருநிறுவனங்களுடன் டாக்டர் ஹர்ஷ் வர்தன் ஆலோசனை
அரிதான நோய்கள் காரணமாக அவதியுறும் நோயாளிகளின் சிகிச்சைக்கான தன்னார்வ கூட்டு நிதி மற்றும் காச நோய் இல்லா பெருநிறுவன வளாகங்கள் குறித்து பெருநிறுவனங்களை பிரதிநிதித்துவப் படுத்தும் சங்கங்கள் மற்றும் தேர்ந்தெடுக்கப்பட்ட பொதுத்துறை நிறுவனங்களுடனான காணொலி கூட்டத்திற்கு மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று தலைமை வகித்தார்.
“உலகெங்கும் 8 சதவீத மக்கள் அரிதான நோய்களால் அவதியுறுகின்றனர். 75 சதவீதம் பேர் குழந்தைகளாக இருப்பதால் அவர்களது சிகிச்சைக்காக பொருளாதார அளவிலும், மனதளவிலும் பெற்றோர்கள் பெருந்துன்பத்தை அனுபவிக்கின்றனர்,” என்று திரு ஹர்ஷ் வர்தன் கூறினார்.
அரிதான நோய்களுக்கான மருத்துவ முறைகளின் ஆராய்ச்சி மற்றும் மேம்பாட்டிற்கு உகந்த சூழலை உருவாக்க அரசு எடுத்து வரும் பல்வேறு நடவடிக்கைகள் குறித்து டாக்டர் ஹர்ஷ் வர்தன் விளக்கினார். “அரிதான நோய் குழுக்கள் உருவாக்கப்பட்டு, தொடர்பு அலுவலர்கள் நியமிக்கப்பட்டு, அரிதான நோய் நிதி கணக்குகள் எட்டு திறன்மிகு மையங்களில் உருவாக்கப்பட்டுள்ளன. மரபணு ஆய்வுக்காக நிதான் கேந்திரங்கள் திறக்கப்பட்டுள்ளன. குறைந்த செலவிலான சிகிச்சை மற்றும் மருந்துகளின் மறுநோக்கத்திற்காக ஆராய்ச்சி குழுமம் உருவாக்கப்பட்டுள்ளது,” என்றும் அவர் கூறினார்.
அரிதான நோய்கள் காரணமாக அவதியுறும் நோயாளிகளின் சிகிச்சைக்காக தன்னார்வ கூட்டு நிதி முறையில் தனிநபர்கள் மற்றும் பெருநிறுவனங்கள் நன்கொடை வழங்குவதற்காக தேசிய டிஜிட்டல் கூட்டு நிதி தளத்தை மத்திய சுகாதாரம் மற்றும் குடும்ப நல அமைச்சகம் உருவாக்கியுள்ளது என்று அமைச்சர் தெரிவித்தார்.
போலியோவை ஒழித்ததை போல், 2025-க்குள் காச நோயை ஒழிப்பதற்கான தமது ஆவலை டாக்டர் ஹர்ஷ் வர்தன் வெளிப்படுத்தினார். “1984 முதல் போலியோ நாட்டில் ஒழிக்கப்பட்ட 2012 வரை போலியோவுடனான எனது அனுபவங்களின் மூலம் இத்தகைய மிகப்பெரிய செயல்களை செய்வதற்கு சமூகம் மற்றும் தொழில்துறை தலைவர்களின் துடிப்பான பங்களிப்பு மற்றும் அரசியல் உறுதி மிகவும் அவசியம் என்று புரிந்துக் கொண்டேன். பல சர்வதேச நிறுவனங்கள் போலியோவை ஒழிப்பதில் பங்காற்றின. அதே போன்ற நடவடிக்கைகளை காச நோயை 2025-க்குள் இந்தியாவில் இருந்து ஒழிக்கும் பிரதமர் திரு நரேந்திர மோடியின் கனவை நனவாக்க எடுத்து வருகிறோம்,” என்று அவர் கூறினார்.
காச நோய் ஒழிப்புக்கான நடவடிக்கைகளின் முன்னேற்றம் குறித்து ஒவ்வொரு மாதமும் 24-ம் தேதி தாம் நேரடியாக ஆய்வு செய்து வருவதாக அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727936
-----
(Visitor Counter : 160
பிரதமர் அலுவலகம்
ஆசிய கட்டமைப்பு முதலீட்டு வங்கியின் 3-வது வருடாந்திர கூட்டத்தை பிரதமர், மும்பையில் நாளை தொடங்கி வைத்து, தொழிலதிபர்களுடன் கலந்துரையாடுகிறார்
பிரதமர் திரு. நரேந்திர மோடி நாளை மும்பை செல்கிறார். அங்கு, ஆசியா மற்றும் அதற்கு அப்பால் சமூக-பொருளாதார விளைவுகளை மேம்படுத்தும் நோக்கத்துடன் செயல்படும் பன்நோக்கு வளர்ச்சி வங்கியான ஆசிய கட்டமைப்பு முதலீட்டு வங்கியின் 3-வது வருடாந்திர கூட்டத்தை தொடங்கி வைக்கிறார்.
“கட்டமைப்புக்கு நிதி திரட்டுதல் : கண்டுபிடிப்பு மற்றும் ஒத்துழைப்பு” என்பதே இந்தாண்டு கூட்டத்தின் மையக் கருத்தாகும். பல தரப்பட்ட அமைப்புகள் மற்றும் அரசாங்க அளவிலான தலைவர்கள், வலுவான கட்டமைப்பு முதலீடுகள் மூலம் நீடித்த எதிர்காலத்தை உருவாக்குவதற்கான கருத்துக்கள் மற்றும் அனுபவங்களை பகிர்ந்துக் கொள்ள உள்ளனர்.
இந்த ஆண்டு, ஆசிய கட்டமைப்பு அமைப்பு ஒன்றும் தொடங்கப்பட உள்ளது. செய்முறை மற்றும் திட்டம் சார்ந்த, கட்டமைப்பு செயற்பாட்டாளர்கள் ஒன்று திரள உள்ள இந்த புதிய அமைப்பு, முக்கியமான கட்டமைப்பு தேவைகளுக்கான நிதி ஆதாரத்தை உருவாக்குவதில் இந்த அமைப்பு கவனம் செலுத்தும்.
அதன் பிறகு, தொழிலதிபர்கள் மற்றும் தொழில் துறை முன்னோடிகளை சந்திக்கும் பிரதமர், பொருளாதார வளர்ச்சி, கட்டமைப்பு மேம்பாடு, கொள்கை முன்முயற்சிகள், முதலீடு, கண்டுபிடிப்பு மற்றும் வேலைவாய்ப்புகளை உருவாக்குவது குறித்து கலந்துரையாட உள்ளார்.
(Visitor Counter : 79
நுகர்வோர் நலன், உணவு மற்றும் பொது விநியோகம் அமைச்சகம்
உணவு மற்றும் பொது விநியோகத் துறை மற்றும் அதன் துணை அலுவலகங்களில் தூய்மை சிறப்பு இயக்கம் 3.0 இன் கீழ் தூய்மை பணிகள்
மத்திய அரசின் உணவு மற்றும் பொது விநியோகத் துறையானது, தனது துறையுடன் தொடர்புடைய அலுவலகங்களில் தூய்மை பணிகள் மற்றும் நிலுவையில் உள்ள விஷயங்களை மேற்கொள்வது குறித்த சிறப்பு இயக்கத்தை நாட்டின் பல்வேறு பகுதிகளில் நடத்தி வருகிறது.
செப்டம்பர் 15ஆம் தேதி முதல் தூய்மை பணி காலத்தில் சுத்தம் செய்ய வேண்டிய இலக்குகளை அடையாளம் காண்பதற்கான ஆயத்த கட்டத்துடன் இந்தப் பணிகள் தொடங்கின. இதனை செயல்படுத்துவதற்கான காலகட்டம் என்பது வரும் 31 ஆம் தேதி வரை நீடிக்கிறது.
தூய்மைக்கான சிறப்பு இயக்கம் 3.0.வின் ஆயத்த கட்டம் தொடங்கியதிலிருந்து, இத்துறை மற்றும் அதனுடன் இணைக்கப்பட்ட அலுவலகங்களில் நாடு முழுவதும் தூய்மை படுத்த வேண்டிய 1256 இடங்கள் அடையாளம் காணப்பட்டுள்ளன.
இது தொடர்பான ஆய்வுக் கூட்டங்களின் போது, தூய்மை இயக்கத்தின்போது மேற்கொள்ளப்பட்ட நடவடிக்கைகளின் முன்னேற்றம் குறித்து துறையின் செயலாளர் விவாதித்தார், தூய்மை பணிகளுக்கான இலக்கை அடைவதில் சிறந்த முயற்சிகளை மேற்கொள்ளுமாறு அலுவலகங்களின் அனைத்து மூத்த அதிகாரிகளுக்கும் அவர் விழிப்புணர்வை ஏற்படுத்தினார்.
பெட்ரோலியம் மற்றம் இயற்கை எரிவாயு அமைச்சகம்
டாக்டர் ஏபிஜே அப்துல் கலாம் பற்றிய 3வது நினைவு சொற்பொழிவு: மத்திய அமைச்சர் திரு ஹர்தீப் சிங் பூரி உரையாற்றினார்
டாக்டர் ஏபிஜே அப்துல் கலாம் பற்றிய 3வது நினைவு சொற்பொழிவு நிகழ்ச்சியில் மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரி உரையாற்றினார். இந்நிகழ்ச்சியில் அவர் பேசியதாவது:
டாக்டர் அப்துல்கலாம் இந்தியாவின் சிறந்த நபராக திகழ்ந்தார். அவரால் பல்வேறு மரபுகள் மற்றும் ஒழுங்குகளை வெற்றிகரமாக ஒன்றிணைக்க முடிந்தது. அவர் எங்கு சென்றாலும், யாரை சந்தித்தாலும், அவர் நம்பிக்கையையும், நேர்மறையையும் வெளிப்படுத்தினார். இன்றைய அவநம்பிக்கையான சூழலில், நாம் டாக்டர் கலாமை பற்றி நினைப்பது நல்லது. பாதுகாப்புத்துறை அமைச்சருக்கு டாக்டர் கலாம், அறிவியல் ஆலோசகராக இருந்தபோது, நான் அத்துறையில் இணை செயலாளராக இருந்தேன். அப்போது அவருடன் இணைந்து பணியாற்றும் பாக்கியம் எனக்கு கிடைத்தது.
நாட்டின் பாதுகாப்புத்துறையின் முன்னணி விஞ்ஞானிகளில் ஒருவராக அவர் திகழ்ந்தார். நாட்டின் ஏவுகணை திட்டத்தை முன்னெடுத்து சென்றார். பல சாதனைகளை படைத்தார். ஆனாலும், பன்முகத்தன்மை மற்றும் ஒத்துழைப்பின் லட்சியங்களை டாக்டர் அப்துல் கலாம் வெளிப்படுத்தினார்.
டாக்டர் கலாம் அடக்கமான மனிதர். அவரது துறையில் அவர் மிகப் பெரிய வெற்றிகளை அடைந்தார். அவை 21ம் நூற்றாண்டில், இந்தியாவின் பாதையை வகுக்க உதவியது. அதேநேரத்தில் அவரது நேர்மை, புத்திசாலித்தனம் மற்றும் வசீகரம் பல இந்தியர்களை நேரடியாகவும், மறைமுகமாகவும் கவர்ந்தது. அவர் அனைவரின் பாராட்டு, மரியாதை, மற்றும் அன்பை பெற்றார். அது இன்றும் தொடர்கிறது.
உலகத்துக்கு, டாக்டர் கலாம் முன்மாதிரியாக திகழ்ந்தார். அவர் தீவிர முஸ்லிம், ஆனாலும் ஆழ்ந்த ஆன்மீகவாதியாக இருந்து, மதங்களுக்கு இடையேயான பேச்சுவார்த்தை மற்றும் ஒத்திசைவை ஊக்குவித்தார்.
அவர் தொலைநோக்கு விஞ்ஞானியாக திகழந்தார். நவீன செயற்கைகோள் தொழில்நுட்பத்தை அவர் உருவாக்கினார். இந்தியாவின் ஏவுகணை மனிதராகவும் அவர் திகழ்ந்து, இந்தியாவின் விண்வெளி மற்றும் பாதுகாப்பு திறன்களை மேம்படுத்தினார். ஆனாலும், அமைதியை மேம்படுத்துவதற்காக, அவர் தனது வாழ்க்கையை அர்ப்பணித்தார். அவர் மக்களின் குடியரசுத் தலைவராக திகழ்ந்தார். இந்தியா முதலில் மற்றும் சிறந்த உலகுக்குக்கான அவரது அர்ப்பணிப்பு மூலம், மக்கள் மனதில் அழியாத முத்திரை பதித்தார்.
‘என்னால் என்ன வழங்க முடியும்’ என அவரது இயக்கம் மூலம் நாட்டுக்கான சேவையை நோக்கி, லட்சக்கணக்கான இளைஞர்கள் மற்றும் மாணவர்களை அவர் ஊக்குவித்தார். நமது பாதுகாப்பு திறன்களை வலுப்படுத்த, உள்நாட்டு தொழில்நுட்பத்தை உருவாக்குவதிலும், தற்சார்புடன் திகழவும், அவர் தீவிரமாக ஆதரவளித்தார். பாதுகாப்பு தளவாட இறக்குமதியை குறைப்பதில், அவர் முக்கிய பங்காற்றினார். பலவழிகளில் அவர் தற்சார்பு பாதையை ஆதரித்தார். அதைத்தான் நாம் தற்போது பின்பற்றுகிறோம்.
இவ்வாறு திரு திரு ஹர்தீப் சிங் பூரி பேசினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764386
(Visitor Counter : 178
உள்நாட்டு விமானப் போக்குவரத்து அமைச்சகம்
ட்ரோன்களை பயன்படுத்த கொச்சி மெட்ரோ ரயில் நிறுவனத்துக்கு அனுமதி
ஒருங்கிணைந்த நகர மேம்பாடு மற்றும் நீர் போக்குவரத்து அமைப்பு திட்டத்துக்காக கொச்சி மெட்ரோ ரயில் நிறுவனம் ட்ரோன்களை பயன்படுத்த, விமான போக்குவரத்து துறை அமைச்சகம் மற்றும் விமான போக்குவரத்து துறை இயக்குனரகம் ஆகியவை அனுமதி வழங்கியுள்ளது.
இந்த அனுமதி, ஒப்புதல் கடிதம் வழங்கப்பட்ட தேதியிலிருந்து, 2021 டிசம்பர் 31ஆம் தேதி வரை அல்லது டிஜிட்டல் வான் தளத்தை முழுமையாக செயல்படுத்தும் வரை, இதில் எது முன்னதாக முடிகிறதோ அதுவரை செல்லுபடியாகும்.
இதற்கான கட்டுப்பாடுகள் மற்றும் விதிமுறைகள் கடுமையாக பின்பற்றப்பட வேண்டும். இதில் விதிமுறை மீறப்பட்டால், ட்ரோன்களை பயன்படுத்தும் அனுமதி ரத்தாகி விடும்.
ட்ரோன்கள் பயன்படுத்துவதற்கான கட்டுப்பாடுகள் மற்றும் விதிமுறைகள் கீழ்கண்ட இணைப்பில் கொடுக்கப்பட்டுள்ளன.
https://pib.gov.in/PressReleasePage.aspx?PRID=1698627
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
------
(Visitor Counter : 136
மனித வள மேம்பாட்டு அமைச்சகம்
யோகா கல்வி
பல்கலைக்கழகங்களில் யோகா கல்வியை அளிப்பது தொடர்பாக பரிந்துரைகள் அளிக்க கடந்த 2016-ம் ஆண்டு ஜனவரி 15-ந் தேதி பேராசிரியர் எச் ஆர் நாகேந்திரா தலைமையில் குழு ஒன்றை கல்வி அமைச்சகம் அமைத்தது. இக்குழு தமது அறிக்கையை 2011-ம் ஆண்டு ஏப்ரல் மாதம் பாடத்திட்டத்துடன் சமர்ப்பித்தது.
இதையடுத்து இளநிலை மற்றும் முதுநிலை படிப்புகளில் யோகா படிப்பை அங்கீகரித்து பல்கலைக்கழக மானிய குழு அறிவிப்பு வெளியிட்டது.
2019-20-ம் ஆண்டு உயர்கல்விக்கான இணையதளம் குறித்த அகில இந்திய கணக்கெடுப்பின் படி 131 பல்கலைக்கழகங்கள் யோகா தொடர்பான படிப்புகளை கற்பிக்கிறது.
இத்தகவலை மக்களவையில் மத்திய கல்வித்துறை இணையமைச்சர் திரு. சுபாஷ் சர்க்கார் எழுத்துப்பூர்வமாக அளித்த பதிலில் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1849882
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 177.79 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 85,680 கொவிட் சிகிச்சை பெறுபவர்கள் 0.20%ஆக உள்ளனர்.
குணமடைந்தோர் விகிதம் தற்போது 98.60%சதவீதம்
கடந்த 24 மணி நேரத்தில் 14,123 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,23,38,673 என அதிகரித்துள்ளது.
கடந்த 24 மணி நேரத்தில் 7,554 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.96 சதவீதம் ஆகும்
வாராந்திர பாதிப்பு விகிதம் 1.06 சதவீதம் ஆகும்
இதுவரை மொத்தம் 76.81 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 7,84,059 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802206
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
நாடு தழுவிய தடுப்பூசித் திட்டத்தின் கீழ் இதுவரை 30.16 கோடி தடுப்பூசிகள் போடப்பட்டுள்ளன.
கடந்த 24 மணி நேரத்தில் மட்டும் 64.89 லட்சம் தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 54,069 புதிய பாதிப்புகள் ஏற்பட்டுள்ளன.
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 6,27,057-ஆகக் குறைந்துள்ளது.
இதுவரை மொத்தம் 2,90,63,740 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 68,885 பேர் கொவிட் தொற்றிலிருந்து குணமடைந்துள்ளனர்.
தொடர்ந்து 42-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 96.61 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 3.04% ஆகும்.
தொடர்ந்து 17-வது நாளாக, அன்றாட பாதிப்பு வீதம் ஐந்து சதவீதத்திற்கும் குறைவாக, 2.91 சதவிகிதமாக உள்ளது.
இதுவரை 39.78 கோடி பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1729923
தொழிலாளர் மற்றும் வேலைவாய்ப்பு அமைச்சகம்
உலகளாவிய கோவிட் 19 நோய் காலத்தின்போது, ஈ எஸ் ஐ சி மேற்கொண்டுள்ள பல்வேறு நடவடிக்கைகள்
1,042 தனிமை படுக்கைகளுடன் கூடிய, எட்டு ஈ எஸ் ஐ சி மருத்துவமனைகள், கோவிட் 19 நோய்க்கான அர்ப்பணிக்கப்பட்ட மருத்துவமனைகளாக அறிவிப்பு
கோவிட் 19 நோய் காரணமாக, மிக சவாலான சூழ்நிலையை நாடு தற்போது எதிர்கொண்டு வருகிறது. தனிநபர் விலகியிருத்தலை உறுதிப்படுத்துவதற்காக, நாட்டின் பல பகுதிகளில் ஊரடங்கு அமலில் உள்ளது. இந்த நெருக்கடியை சமாளிப்பதற்காக தொழிலாளர் மாநிலக் காப்பீட்டுக் கழகம்  பயனாளிகளுக்கும், பொதுமக்களுக்கும் நிவாரணம் வழங்குவதற்கான பல்வேறு நடவடிக்கைகளை மேற்கொண்டு வருகிறது.
ESIC மருத்துவமனைகளில் 1042 தனிமை படுக்கைகள் கொண்ட, கீழே குறிப்பிடப்பட்டுள்ள மருத்துவமனைகள், கோவிட் 19 நோய் சிகிச்சைக்கென அர்ப்பணிக்கப்பட்ட மருத்துவமனைகளாக அறிவிக்கப்பட்டுள்ளன.
- ஈ எஸ் ஐ சி மருத்துவமனை, அங்கிலேஷ்வர், குஜராத் 100 படுக்கைகள்
- ஈ எஸ் ஐ சி மருத்துவமனை, குருகிராம், ஹரியானா 80 படுக்கைகள்
- ஈ எஸ் ஐ சி மருத்துவமனை, வாபி குஜராத் 100 படுக்கைகள்
- ஈ எஸ் ஐ சி மருத்துவமனை, உதய்பூர், இராஜஸ்தான் 100 படுக்கைகள்
- ஈ எஸ் ஐ சி மருத்துவமனை, ஜம்மு 50 படுக்கைகள்
- ஈ எஸ் ஐ சி மருத்துவமனை, பட்டி, இமாச்சலப் பிரதேசம் 100 படுக்கைகள்
- ஈ எஸ் ஐ சி மருத்துவமனை, ஆதித்யாபூர் ஜார்கண்ட் 42 படுக்கைகள்
- ஈ எஸ் ஐ சி மருத்துவமனை, ஜோக்கா, மேற்குவங்கம் 470 படுக்கைகள்
மேலே குறிப்பிடப்பட்டுள்ள மருத்துவமனைகள் தவிர, நாடு முழுவதிலுமுள்ள பல்வேறு ஈ எஸ் ஐ சி மருத்துவமனைகளில், சுமார் ஆயிரத்து 112 தனிமை படுக்கை வசதிகள் செய்யப்பட்டுள்ளன. மேலும் இந்த மருத்துவமனைகளில் 197 செயற்கை சுவாசக் கருவிகளுடனான, மொத்தம் 555 தீவிர சிகிச்சைப் பிரிவு படுக்கைகள் / உயர் சார்பு நிலை அலகுகளில்  எச் டியூ படுக்கைகளும் உள்ளன.
ஃபரிதாபாத்  உள்ள இ எஸ் ஐ சி மருத்துவமனையில், கோவிட் 19 பரிசோதனை வசதி செய்யப்பட்டுள்ளது.
கீழ்க்கண்ட இடங்களில் உள்ள இஎஸ்ஐ மருத்துவமனைகளில் தனிமைப்படுத்தும் வசதி  செய்யப்பட்டுள்ளன.
- ஈ எஸ் ஐ சி மருத்துவமனை, ஆள்வார் ராஜஸ்தான் 444 படுக்கைகள்
- ஈ எஸ் ஐ சி மருத்துவமனை, பீட்டா பாட்னா பீஹார் 400 படுக்கைகள்
- ஈ எஸ் ஐ சி மருத்துவமனை, குல்பர்கா கர்நாடகா 240 படுக்கைகள்
- ஈ எஸ் ஐ சி மருத்துவமனை, கோர்பா சட்டீஸ்கர் 100 படுக்கைகள்
(கடினமான இந்த காலத்தில் ஈ எஸ் ஐ சி பயனாளிகளின் பிரச்சினைகளைக் குறைப்பதற்காக, ஊரடங்கு காலத்தின் போது, பயனாளிகள் தங்களின் ஈ எஸ் ஐ சி மருத்துவமனைக்கு அருகேயுள்ள தனியார் மருந்தகங்களில் இருந்து, மருந்துகளை வாங்கிக்கொண்டு, பின்னர் ஈ எஸ் ஐ சி யிடமிருந்து, அதற்கான பணத்தைத் திரும்பப் பெற்றுக் கொள்ளலாம் என்று அனுமதியளிக்கப்பட்டுள்ளது.
கோவிட் 19 கொரோனோ நோய் உறுதி செய்யப்பட்ட நோயாளிகளும், நோய் இருப்பதாகச் சந்தேகிக்கப்படும் நோயாளிகளும், கோவிட் 19 நோய் சிகிச்சைக்கென அர்ப்பணிக்கப்பட்ட மருத்துவமனை என்று தனியாக அறிவிக்கப்பட்ட மருத்துவமனைகளின் பயனாளிகளும், அந்த மருத்துவமனைகளுக்கு அருகே தொடர்பு நிலையில் உள்ள tie up மருத்துவமனைகளில் மருத்துவ சேவைகளைப் பெற்றுக்கொள்வதற்கான வசதியும், மாற்று மருத்துவ சேவை அளிப்பதற்கான வசதியும் செய்து தரப்பட்டுள்ளது. ஈ எஸ் ஐ சி மருத்துவமனை கோவிட் 19 மருத்துவமனையாகச் செயல்படும் காலம் வரை, ஈஎஸ்ஐ பயனாளிகளுக்கு, எஸ் எஸ் டி ஆலோசனை/ அட்மிஷன்/ பரிசோதனை போன்ற மருத்துவ வசதிகள் இந்த தொடர்பு நிலையில் உள்ள மருத்துவமனைகள் மூலமாக வழங்கப்படும்
சிறப்பு சேவைகள் மற்றும் கட்டுரைகள்
பாதுகாப்பான ரயில் பயணத்திற்கு கொவிட் பாதுகாப்பு நெறிமுறைகளை பின்பற்ற வேண்டுகோள்
தெற்கு ரயில்வே நாடு முழுவதும் உள்ள முக்கிய இடங்களுக்கு சிறப்பு ரயில்களை இயக்குகிறது. தற்போது, 75 விழுக்காட்டுக்கும் மேற்பட்ட முன்பதிவு செய்யப்பட்ட மெயில் / எக்ஸ்பிரஸ் சிறப்பு ரயில்களை இயக்குவதோடு, தெற்கு ரயில்வே சென்னை புறநகர் EMU / MEMU சேவைகளையும் இயக்குகிறது.
நடப்பு ஆண்டில் இரண்டாவது கொவிட் அலை மார்ச் 2021 முதல் நாடு முழுவதும் சவால்களை ஏற்படுத்தி வருகிறது. மேலும், அரசாங்க நெறிமுறைப்படி தகுதி வாய்ந்த அனைத்து குடிமக்களுக்கும் கொவிட் தடுப்பூசி செலுத்தும் பணியும் முடுக்கி விடப்பட்டுள்ளது.
பாதுகாப்பான பயணத்திற்கு கொவிட் பாதுகாப்பு நெறிமுறைகளை பின்பற்றுமாறு தெற்கு ரயில்வே, ரயில் பயணிகளுக்கு வேண்டுகோள் விடுக்கிறது:
1. முகமூடிகள் அணிவது, சமூக விலகல் மற்றும் கை சுகாதாரம் போன்ற அடிப்படை கொவிட் முன்னெச்சரிக்கை நடவடிக்கைகள் ரயில் நிலையங்கள் மற்றும் ரயில்களில் தொடர்ந்து பின்பற்றப்பட வேண்டும்
2. தேவையற்ற பயணம் மற்றும் குழுக்களாக பயணம் செய்வதைத் தவிர்க்கவும்.
3. கவுண்டர்கள் மற்றும் தளங்களில் சமூக தூரத்தைப் பராமரிக்கவும்.
4. காய்ச்சல், இருமல், சளி போன்ற கொவிட் அறிகுறிகள் இருந்தால் பயணத்தைத் தவிர்க்கவும்.
5. நீங்கள் கொவிட் சோதனை முடிவுகளுக்காக காத்திருப்பவரானால் அல்லது தனிமை / தனிமைப்படுத்தலில் இருக்குமாறு அறிவுறுத்தப்பட்டால் அல்லது வைரஸுக்கு பாஸிடிவ் ஆக சோதிக்கப்பட்டால் பயணத்தைத் தவிர்க்கவும்.
6. கை சுத்திகரிப்பு / சோப்பு போன்ற கொவிட் பாதுகாப்பு கருவிகள் ,உணவு, நீர் போன்றவற்றை பயணத்தின் போது எடுத்துச் செல்லவும்.
7. தயவுசெய்து ரயில் நிலையங்கள் மற்றும் ரயில்களில் பொது சுகாதாரம் மற்றும் பாதுகாப்பை பாதிக்கும் அசுத்தமான அல்லது சுகாதாரமற்ற எந்த செயலிலும் ஈடுபட வேண்டாம்.
8. சுகாதாரம் மற்றும் குடும்ப நல அமைச்சகம் மற்றும் உள்துறை அமைச்சகத்தின் வழிகாட்டுதல்களைத் தவிர, ஒவ்வொரு மாநில அரசும் இ-பதிவு / இ-பாஸ், சோதனை மற்றும் தனிமைப்படுத்தல் போன்ற பிற மாநிலங்களிலிருந்து வரும் நபர்களுக்கு கொவிட் பாதுகாப்பு நெறிமுறைகளை கட்டாயப்படுத்தியுள்ளது. அவை பயணத்தின் போது கண்டிப்பாக கடைபிடிக்கப்பட வேண்டும்.
9. கொரோனா வைரஸ் பரவுவதைத் தடுப்பதில் ரயில்வே மேற்கொண்ட நடவடிக்கைகளுக்கு உங்கள் ஒத்துழைப்பை வழங்கவும்.
தெற்கு ரயில்வேயின் தலைமை மக்கள் தொடர்பு அலுவலர் திரு.பி.குகநேசன் வெளியிட்டுள்ள செய்திக் குறிப்பில் இந்தத் தகவல்களைத் தெரிவித்துள்ளார்.
மத்திய அமைச்சரவை
எரிசக்தி திறன் சேவைகள் வழங்குவதற்காக இந்தியா மற்றும் ஐக்கிய அரபு எமிரேட்ஸ் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
எரிசக்தி மேலாண்மை மற்றும் சேமிப்பு துறை சார்ந்த பல்வேறு சேவைகளை வழங்குவதற்காக மத்திய வர்த்தகம் மற்றும் தொழில்துறை அமைச்சகத்தின் தொழில்துறை கொள்கை மற்றும் மேம்பாட்டு துறையின் கீழ் தன்னாட்சி அமைப்பாக செயல்பட்டு வரும் தேசிய உற்பத்திக் கழகம் மற்றும் ஐக்கிய அரபு எமிரேட்டுகளை-ஐ சேர்ந்த அல் எதிஹாட் எரிசக்தி சேவைகள் நிறுவனத்தின் இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமயிலான மத்திய அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தத்தின் கீழ், தேசிய உற்பத்திக் கழகம் கீழ்கண்ட சேவைகளை வழங்கும்
- எரிசக்தி மதிப்பீடு சேவைகள்
- எரிசக்தி தணிக்கையாளர்களுக்கு பயிற்சி மற்றும் சான்றிதழ் அளித்தல்
- எரிசக்தி தேவை மேலாண்மை
அதேசமயம், இந்த திட்டங்களுக்கு ஏற்ப எதிஹாட் எரிசக்தி சேவைகள் நிறுவனம் கீழ்கண்ட சேவைகளை வழங்கும்.
- ஐக்கிய அரபு எமிரேட்டுகள் அரசு மற்றும் அந்நாட்டில் உள்ள தனியார் நிறுவனங்களின் வாடிக்கையாளர் சேவை வழங்கப்படும்
- ஐக்கிய அரபு எமிரேட்டுகளில் உள்ள எரிசக்தி தணிக்கையாளர்களுக்கு களத்தில் தேவையான உதவிகளை அளித்தல்
- ஐக்கிய அரபு எமிரேட்டுகளில் எரிசக்தி தணிக்கையாளர்களுக்கு பயிற்சி மற்றும் சான்றிதழ் அளித்தல்
- ஐக்கிய அரபு எமிரேட்டுகளில் உள்ள தொழில்துறை நிறுவனங்களுக்கு எரிசக்தி தேவை மேலாண்மை அளித்தல்
இந்த புரிந்துணர்வு ஒப்பந்தம் தேசிய உற்பத்திக் கழகத்திற்கு மன்றத்திற்கு உயர் மதிப்பு வாய்ப்புகளை அளிக்கும். எரிசக்தி உருவாக்குதல், துபாய் மற்றும் வளைகுடா ஒத்துழைப்பு மன்றத்தின் உள்ள பிற உறுப்பினர் நாடுகளில் எரிசக்தி சேமிப்பு துறையில் அமைப்பு சார் நடவடிக்கையை உருவாக்குதல் ஆகியவை இதில் அடங்கும். தேசிய உற்பத்திக் கழகத்திற்கு அங்கீகாரம் கிடைக்கவும் மிகவேகமாக மாறிவரும் சர்வதேச வணிக சூழ்நிலையில் தேசிய உற்பத்தித்திறன் மன்றத்தின் கொள்திறன் மற்றும் திறமைகளை மேலும் வலுப்படுத்தவும் இந்த புரிந்துணர்வு ஒப்பந்தம் பயன்படும். சர்வதேச ஒத்துழைப்பு பங்காளர்களுடனான ஒப்பந்தங்களுக்கு முன்னோடியாக அமையும். மேலும், சர்வதேச அரங்கில் தேசிய உற்பத்திக் கழகத்தின் நிலையை இது உயர்த்தும். வளைகுடா ஒத்துழைப்பு மன்றத்தின் உறுப்பு நாடுகளில் தேசிய உற்பத்திக் கழகத்தை ஊக்குவிக்கவும் எரிசக்தி துறையில் தேசிய உற்பத்திக் கழகத்தின் வர்த்தகத்தை உயர்த்தவும் இந்த புரிந்துணர்வு உதவி புரியும்.
தகவல் மற்றும் ஒலிபரப்பு அமைச்சகம்
அபு ரோபோகான் 2022 புதுதில்லியில் நடைபெறவுள்ளது சர்வதேச இறுதிப் போட்டிகளை தூர்தர்ஷன் நடத்தவுள்ளது
தொழில்நுட்பத் துறையில் இந்தியாவின் சிறப்புக்கு அங்கீகாரத்தைக் காணும் வகையில், அடுத்த ஆண்டு ஆகஸ்ட் மாதத்தில் ரோபோகான் 2022-ன் சர்வதேச இறுதிப் போட்டிகளை தூர்தர்ஷன் நடத்தவிருக்கிறது. ஆசியா-பசிபிக் ஒலிபரப்பு சங்கத்தால் ஏற்பாடு செய்யப்படுகின்ற ரோபோ போட்டி ஒவ்வொரு ஆண்டும் அதன் பல்வேறு உறுப்பு நாடுகளால் நடத்தப்படுகிறது.
அபு ரோபோகான் 2021 –ன் சர்வதேச ரோபோகான் போட்டி 2021 டிசம்பர் 12 அன்று சீனாவால் நடத்தப்பட்டது. இந்த போட்டியில் இந்தியாவில் இருந்து நிர்மா பல்கலைக் கழகம், குஜராத் தொழில்நுட்ப பல்கலைக் கழகம் ஆகியவற்றின் அணிகள் பங்கேற்று இறுதிப் போட்டிக்கு தகுதி பெற்றன.
புதுதில்லியில் நடைபெறவுள்ள அபு ரோபோகான் 2022 சர்வதேச போட்டிக்கான அபு ரோபோகான் கொடியை சீனாவில் உள்ள ஷாண்டோங் வானொலி மற்றும் தொலைக்காட்சி நிலையத்திடம் இருந்து பிரசார் பாரதியின் சார்பில் நிர்வாகக் குழு உறுப்பினர் ஷைனா என்சி பெற்றுக் கொண்டார்.
இந்த நிகழ்ச்சியில், கடந்த ஆண்டு போட்டிகளில் கலந்து கொண்டு இறுதிப் போட்டிக்கு தகுதிப் பெற்ற பல்கலைக் கழகங்களின் பொறியியல் மாணவர்களிடையே உரையாற்றிய அவர், அனைத்து பொறியியல் மாணவர்களும் குறிப்பாக பெண்கள் அடுத்த ஆண்டு நடைபெறும் ரோபோகான் போட்டிகளில் பங்கேற்க அழைப்பு விடுத்தார். இந்த ரோபோகான் போட்டித் தொடர்பான கூடுதல் தகவல்களை அறிவதற்கு பிரசார் பாரதி அதன் இணைய தளத்தில் https://newsonair.com/robocon2022/ என்ற பக்கத்தை உருவாக்கியிருக்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780828